**Vaksiner og religion** kan i forskjellige sammenhenger innvirke på hverandre. Ingen religionsgrupper av noen størrelse forbyr vaksinasjoner, under henvisning til deres livreddende pontensiale. Imidlertid henviser noen personer til sin tro som argument for å ikke å la seg eller sine barn bli vaksinert.

Historie
--------

Før man fikk de første vaksinene anvendte man inokulasjon. Allerede på denne tiden var det religiøse aspekter i diskusjonen om hvorvidt man skulle la seg immunisere eller ikke. En rekke kirkeledere og leger i Boston dannet i 1798 et forbund som motsatte seg inokulasjon. Dilemmaet var at man i forsøket på å redde liv sto i fare for å forårsake døden hos pasienten man skulle immunisere. Det var også personer som mente at kunstig immunisering måtte regnes som blasfemi fordi man da tuklet med Guds overordnede plan for liv og død. Denne oppfatningen finnes fortsatt i enkelte kristne forsamlinger.

Rudolf Steiner (1861–1925) la grunnlaget for antroposofisk medisin som hevder at barnesykdommer er naturlig del av barns utvikling. Han var bekymret for at vaksiner kunne fordrive åndelighet til fordel for materialisme.
Kristne organisasjoner og ledere har historisk bidratt både til å utbre og motarbeide vaksiner. Da den anglikanske prestesønnen Edward Jenner lanserte sin vaksine mot kopper bidro predikanten Rowland Hill til utbredelsen av denne ved å oppfordre til vaksinasjon blant de forsamlinger han talte til. På Island ga man i 1816 prestene ansvaret for å vaksinere folket mot kopper og samtidig loggføre hvem som hadde mottatt vaksinen. En lignende praksis ble også gjennomført i Sverige. I Norge deltok ikke prestene i vaksineringen, men hadde likevel ansvar for å følge opp at alle lot seg vaksinere. Katolske og anglikanske misjonærer deltok i vaksinering av indianere på nordvestkysten av Amerika under en kopperepidemi i 1862.

Mange regnet den første koppervaksinen for å være ukristelig fordi den inneholdt smittestoff fra et dyr. Vaksinemotstanden var mest utbredt i de protestantiske landene, men blant de religiøse motstanderne kom de fleste fra bevegelser utenfor de protestantiske hovedkirkene. Eksempler på dette var kvekere i England og baptister i Sverige.[]

I 1992 og 1993 var det et omfattende utbrudd av polio i Nederland, til tross for at vaksinedekningen nasjonalt lå godt over det som kreves for å oppnå flokkimmunitet. Problemet var at det i en fundamentalistisk kristen gruppering var en sterk motstand mot vaksinering, og alle de smittede med unntak av en var medlemmer av dette trossamfunnet.

Dagens situasjon
----------------

Motstand fra religiøse fundamentalister er en betydelig utfordring i kampen mot smittsomme sykdommer. Taliban har i Pakistan og Afghanistan utlyst fatwa mot poliovaksinen idet de mener vaksinen er en vestlig plan for å sterilisere muslimer. I Pakistan har imidlertid andre islamske ledere og politikere utstedt en motsatt fatwa, altså i vaksinasjonens favør. Taliban har kidnappet, banket opp og drept helsepersonell som har arbeidet med vaksineprogrammene, blant disse lederen for Pakistans vaksineprogram. Til dels har USA bidratt til disse konspirasjonsteoriene ved at de organiserte en falsk vaksinekampanje i et forsøk på å spore opp Osama bin Laden.

På begynnelsen av 2000-tallet sto muslimske ledere i Nigeria opp mot poliovaksinen, noe som førte til en oppblomstring av polio i Nigeria og flere andre afrikanske land. Skepsisen økte også til andre vaksiner, noe som utløste epidemier av meslinger. I 2006 sto Nigeria for halvparten av alle nye poliotilfeller på verdensbasis. Også blant kristne grupper har det vært sterk skepsis til vaksiner. I Uganda ble det i 2016 innført en lov hvor foreldre som nekter å vaksinere sine barn kunne risikere fengselsstraff, dette som en reaksjon på at den kristne grupperingen Abajiri nektet å vaksinere sine barn.

Enkelte vaksiner er dyrket frem i cellekulturer hentet fra fostre som ble abortert på 1960-tallet. Den katolske kirke er blant dem som har stilt spørsmål ved de etiske prinsippene bak dette, men har godkjent av vaksinen kan benyttes frem til man eventuelt skulle finne andre måter å produsere vaksinen på.

> Glory! Vår Herre beskytter oss mot viruset, du trenger derfor ikke vaksine, men troen på Jesus vil holde deg frisk.
> 
> 
> Predikant Levi Jensen
> 
> 

Noen konservative kristne grupper i USA har motsatt seg vaksiner mot sykdommer som i hovedsak smitter via seksuell kontakt, og argumenterer med at eliminering av risiko for smitte fordrer økt seksuell kontakt. Tilsvarende problemstillinger er også reist i Norge. For øvrig er det stor variasjon i holdningene til vaksiner blant kristne organisasjoner. De fleste større kristne organisasjoner er positive til vaksiner, og kvekerne som tidligere var meget skeptiske til vaksiner anbefaler nå å følge myndighetenes vaksinasjonsprogram. Jesu Kristi kirke av siste dagers hellige har implementert vaksiner i sitt offisielle humanitære hjelpeprogram, mens det i andre kirkesamfunn har oppstått sykdomsutbrudd grunnet lav vaksinedekning. Tilsvarende utbrudd har også blitt sett blant grupper av ortodokse jøder. I Norge har man under Covid-19 sett at vaksineskepsis har spredt seg i frikirkelige kretser, og enkelte predikanter har også forkynt konspirasjonsteorier om vaksinene fra talerstolen.

Amish-folket har noe lavere vaksinedekning enn befolkningen i USA generelt
I 2014 signerte katolske biskoper i Kenya et opprop hvor det advares mot stivkrampevaksinen som de mener er en konspirasjon for å kontrollere befolkningsveksten. Uttalelsene bestrides av det kenyanske helsedepartementet og UNICEF. Den katolske kirke eier mange sykehus og helsesentre i Kenya. og omkring 40 % av befolkningen er katolikker.

I USA er det obligatoriske vaksineprogram for barn som skal gå på offentlige skoler. Bortsett i delstatene Mississippi og West Virginia kan man få dispensasjon fra disse av religiøse årsaker, men reglene håndheves forskjellig. Praksisen har medført at foreldre som ikke ønsket å vaksinere sine barn har påberopt seg religiøse overbevisninger i forsøk på å unngå vaksinasjon. Den amerikanske legeforeningen har kritisert unntakspolitikken fordi den setter flokkimmuniteten i fare. På flere kristne private skoler har det vært store sykdomsutbrudd fordi vaksinedekningen har vært lav.

Selv om man blant tilhengere av New age og ny-åndelighet også finner mange vaksinemotstandere, er det ikke grunnlag for å si at denne motstanden er religiøst fundamentert. Tilsvarende ser man lavere vaksinedekning hos enkelte religiøse grupperinger uten at skepsisen nødvendigvis er religiøst betinget. Det er en myte at Amish-folket ikke vaksinerer sine barn, men undersøkelser har vist at i den grad disse lar være å vaksinere seg er det primært ikke av religiøse årsaker. Lav vaksinedekning blant Amish-folket har fått mye av skylden for oppblomstringen av meslinger i USA i 2014 etter at en misjonær tok smitten med seg hjem fra en reise til Filippinene.

I Norge har en del pastorer utenfor Den norske kirke hevdet at religion gir beskyttelse mot koronavirus, blant annet Jan Hanvold som har hevdet at salme 91 gir beskyttelse, Levi Jensen som har hevdet at han ikke kunne bli smittet fordi han var frelst og ikke levde i synd, og Svein-Magne Pedersen som har hevdet at tro og syndsbekjennelse dreper koronavirus.

Se også
-------

* Vaksineskepsis
* Antroposofisk medisin

Referanser
----------

1. ↑  Jr, Donald G. McNeil (26. april 2019). «Religious Objections to the Measles Vaccine? Get the Shots, Faith Leaders Say». *The New York Times*. Besøkt 29. april 2019.
2. ↑  «Parents Fake Religion To Avoid Vaccines». *CBS News / AP*. 17. oktober 2007.
3. ↑  Medew, Julia (28. januar 2015). «Anti-vaccination group encourages parents to join church». *Sydney morning Herald*.
4. ↑  «From Jenner to Wakefield: The long shadow of the anti-vaccination movement». *www.gresham.ac.uk*. Besøkt 18. desember 2021.
5. ↑  Chilliwack pastor tells congregation vaccines interfere with God’s care Arkivert 13. oktober 2014 hos Wayback Machine.[*ufullstendig referanse*]
6. ↑  Tryland, Morten (10. desember 2001). «Kopper og koppevirus – 200 år siden første vaksinasjon i Norge». *Tidsskrift for Den norske legeforening*. ISSN 0029-2001. Besøkt 18. desember 2021.
7. ↑  Immunity to Poliomyelitis in the Netherlands American Journal of Epidemiology
8. 1 2  «Religiøs vaksinefrykt koster liv». Arkivert fra originalen 13. februar 2015. Besøkt 12. februar 2015.
9. ↑  Religious Opposition to Polio Vaccination Emerg Infect Dis. 2009 Jun; 15(6): 978. (PubMed)
10. ↑  «Polio cases jump in Pakistan as clerics declare vaccination an American plot». *the Guardian* **(engelsk)**. 15. februar 2007. Besøkt 18. desember 2021.
11. ↑  Pakistanis welcome fatwa for polio vaccination Arkivert 13. februar 2015 hos Wayback Machine.Central Asia Online [*ufullstendig referanse*]
12. ↑  Smith, Amelia (28. november 2014). «Polio-Related Murders Kill More Than the Disease Itself». *Newsweek* **(engelsk)**. Besøkt 18. desember 2021.
13. ↑  «CIA organised fake vaccination drive to get Osama bin Laden's family DNA». *the Guardian* **(engelsk)**. 11. juli 2011. Besøkt 18. desember 2021.
14. ↑  Wild poliovirus 2000–2008 Arkivert 27. september 2007 hos Wayback Machine. Global Polio Eradication Initiative
15. ↑  Ruby Leo & Judd Leonard Okafor (18. mai 2013). «Nigeria: Rejection of Polio Vaccine Reaches South»Betalt abonnement kreves. *Daily Trust*. allAfrica. Besøkt 18. desember 2021.
16. ↑  Zachrisen (Oslo), Henry Lubega (Kampala) og Gunnar (6. april 2016). «Uganda truer foreldre med fengsel for vaksinenekt». *NoradDev* **(norsk)**. Arkivert fra originalen 18. desember 2021. Besøkt 18. desember 2021.
17. ↑  Folkehelseinstituttet: – Ta imot vaksinene som tilbys!
18. ↑  Moral reflections on vaccines prepared from cells derived from aborted human foetuses Arkivert 7. mai 2006 hos Wayback Machine. Pontifical Academy for Life
19. ↑  «Fikk truende SMS da han støttet koronavaksinen». *Dagen*. 21. juli 2021.
20. ↑  Sprigg, Peter (15. juli 2006). «Pro-Family, Pro-Vaccine -- But Keep It Voluntary». *Washington Post*. Besøkt 18. desember 2021.
21. ↑   Arkivert 10. oktober 2014 hos Wayback Machine. [*ufullstendig referanse*]
22. ↑   Arkivert 10. oktober 2014 hos Wayback Machine. [*ufullstendig referanse*]
23. ↑  «Church Makes Immunizations an Official Initiative, Provides Social Mobilization - Church News and Events». *www.churchofjesuschrist.org*. Besøkt 18. desember 2021.
24. ↑  «Texas Megachurch At Center Of Measles Outbreak». *NPR.org* **(engelsk)**. Besøkt 18. desember 2021.
25. ↑  Ghert-Z, Renee. «Measles vaccine developer warns Jewish anti-vaxxers». *www.timesofisrael.com* **(engelsk)**. Besøkt 18. desember 2021.
26. ↑  «Tidligere pinseleder advarer mot vaksinemotstand: – Predikanter dør uten grunn». *Dagen*. 16. desember 2021.
27. ↑  «Den livsfarlige kristne vaksinemotstanden». *Dagen*. 19. august 2021.
28. ↑  «Predikanter advarte mot koronavaksine: Samtidig spredte smitten seg». *Dagen*. 10. desember 2021.
29. ↑  Stand by the truth Arkivert 10. november 2014 hos Wayback Machine. Catholic Diocese of Kitui
30. ↑  Catholic Doctors Speak: Tetanus vaccination campaign is all about population control‏ Arkivert 10. november 2014 hos Wayback Machine. MaterCare International
31. ↑  Vaksiner og befolkningskontroll Aftenposten
32. ↑  UNICEF Denies Catholic Bishops’ Claim Kenyan Tetanus Vaccine Is Laced With Birth-Control Hormone CNS News
33. ↑  The Bishops: "What does the tetanus campaign hide?" Arkivert 29. november 2014 hos Wayback Machine. News.va [*ufullstendig referanse*]
34. ↑  «Kenya Catholic Church tetanus vaccine fears 'unfounded'». *BBC News* **(engelsk)**. 13. oktober 2014. Besøkt 18. desember 2021.
35. ↑  State Vaccine Requirements National Vaccine Information Center
36. ↑  Janet Fang (25. juni 2014). «Anti Vaxxers Lose New York Court Battle». *IFLScience* **(engelsk)**. Besøkt 18. desember 2021.
37. ↑  Vilde Blix Huseby (14. februar 2015). «Tror mesling-smitte er fra Gud»Betalt abonnement kreves. *Vårt Land* **(norsk)**. Besøkt 18. desember 2021.
38. ↑  «Parents use religion to avoid vaccines - USATODAY.com». *usatoday30.usatoday.com*. Besøkt 18. desember 2021.
39. ↑  Health and Ethics Policies of the AMA House of Delegates Arkivert 20. mars 2015 hos Wayback Machine.[*ufullstendig referanse*]
40. ↑  Faith-Based Objections to Vaccines May Threaten Common Good Arkivert 11. oktober 2014 hos Wayback Machine. [*ufullstendig referanse*]
41. ↑  Imdad, Aamer; Tserenpuntsag, Boldtsetseg; Blog, Debra S.; Halsey, Neal A.; Easton, Delia E.; Shaw, Jana (1. juli 2013). «Religious Exemptions for Immunization and Risk of Pertussis in New York State, 2000–2011». *Pediatrics*. 1. 132: 37–43. ISSN 0031-4005. doi:10.1542/peds.2012-3449. Besøkt 18. desember 2021.
42. ↑  Hustadnes, Halldor (6. februar 2015). ««Pasient null» og amish-folket sørget for meslingeksplosjon». *dagbladet.no* **(norsk)**. Besøkt 18. desember 2021.
43. ↑  Videoklipp, Hanvoldkanalen, Facebook, 19. april 2022
44. ↑  «Levi tror ikke at han kan bli smittet av Corona», videoklipp, Hanvoldkanalen, Facebook, 12. november 2020
45. ↑  «Tilbød korona-beskyttelse på forbønnstelefon», Vårt Land, 26. mars 2020